**ΟΔΗΓΙΕΣ ΓΙΑ ΕΡΓΑΣΙΑ ΣΤΑ ΠΛΑΙΣΙΑ ΤΟΥ ΜΑΘΗΜΑΤΟΣ**

**‘ΠΑΡΑΚΤΙΑ & ΜΕΤΑΒΑΤΙΚΑ ΟΙΚΟΣΥΣΤΗΜΑΤΑ’ 2021-2022**

* Οι Εργασίες είναι προαιρετικές όμως, η **επίδοση στην Εργασία αντιστοιχεί στο 30% βαθμού του Μαθήματος**: Αν δεν παραδοθεί Εργασία, το μέγιστο της βαθμολογίας στις γραπτές εξετάσεις και στο μάθημα είναι το **7 (Επτά)**.
* Έχουν αναρτηθεί από το διδάσκοντα στο E-class **ορισμένες Επιστημονικές Δημοσιεύσεις** (π.χ. Δομή και δυναμική Μακροβενθικών Βιοκοινοτήτων σε Μεταβατικά Οικοσυστήματα, Αλληλεπιδράσεις Υδατοκαλλιεργειών και Θαλάσσιου Περιβάλλοντος, Τα Βιολογικά Συστήματα των Αλυκών) ως **παραδείγματα** – ενδεικτικά - **θεματικών αντικειμένων** με βάση τα οποία μπορεί να γίνει η Εργασία.
* Φυσικά όσοι/ες φοιτητές/φοιτήτριες το επιθυμούν, **μπορούν να δουλέψουν πάνω σε δικό τους θεματικό αντικείμενο** στο περιεχόμενο του Μαθήματος (δηλαδή μια ευρεία θεματολογία – δομή και λειτουργία βιοκοινοτήτων, ρύπανση, απειλές οικοτόπων, οικοσυστημικές υπηρεσίες, περιβαλλοντική νομοθεσία, μεθοδολογία έρευνας που σχετίζεται με την εκτίμηση της οικολογικής κατάστασης, κ.λπ. - που σχετίζεται όμως με τα Παράκτια και Μεταβατικά Οικοσυστήματα). Επίσης **δεν υπάρχει γεωγραφικός περιορισμός** στα οικοσυστήματα που θα επιλεχθούν για την Εργασία (δηλαδή μπορεί να είναι από την Μεσόγειο, τις Ευρωπαϊκές ακτές, τη Ασία, κ.λπ.)

* Οι **Επιστημονικές δημοσιεύσεις στα διαφορετικά θεματικά αντικείμενα** θα πρέπει να αναζητηθούν από τους/τις φοιτητές/φοιτήτριες σε **Ηλεκτρονικές Βάσεις Επιστημονικών Δημοσιεύσεων** (π.χ. SCOPUS, WEB OF SCIENCE, GOOGLE SCHOLAR) και στις οποίες υπάρχει η δυνατότητα πρόσβασης με τους κωδικούς που έχει ο κάθε ένας/μία με την φοιτητική ιδιότητα.
* Οι **Συγγραφείς των Εργασιών μπορεί να είναι από 1 έως 3** το μέγιστο/Εργασία (στην τελευταία περίπτωση θα πρέπει ο αριθμός των Επιστημονικών δημοσιεύσεων που θα χρησιμοποιηθούν για την Εργασία να είναι =ή > 2.
* Η **Εργασία θα πρέπει να παραδοθεί σε μορφή Power Point** και να είναι τουλάχιστο **15-25 διαφάνειες** (ανάλογα με τον αριθμό των Επιστημονικών δημοσιεύσεων και τον αριθμό των Φοιτητών – συγγραφέων της Εργασίας).
* Το **περιεχόμενο της Εργασίας** σε μορφή Power Point θα πρέπει να είναι στην **πάγια μορφή των Επιστημονικών δημοσιεύσεων**, δηλαδή να υπάρχουν σε αντίστοιχες διαφάνειες Τίτλος, Εισαγωγή και στόχος μελέτης, Υλικά & Μεθοδολογία, Αποτελέσματα, Συζήτηση – Συμπεράσματα, Βιβλιογραφία. Όπως είναι φυσικό μπορούν να χρησιμοποιηθούν, εκτός του κειμένου των Επιστημονικών δημοσιεύσεων, και Πίνακες και Εικόνες των Επιστημονικών δημοσιεύσεων. Έχουν αναρτηθεί από το διδάσκοντα στο E-class **ορισμένες Εργασίες από Φοιτητές/τριες προηγούμενων ετών** που μπορούν να χρησιμοποιηθούν ως πρότυπα για τις Εργασίες που θα πρέπει να γίνουν.
* Οι **Εργασίες θα πρέπει να παραδοθούν πριν την ολοκλήρωση της Εξεταστικής Περιόδου** (δηλ. το αργότερο μέχρι την ημερομηνία εξέτασης του Μαθήματος).